KOMISSION PÄÄTÖS,

annettu 17 päivänä joulukuuta 2013,

ekologisista arviointiperusteista EU-ympäristömerkin myöntämiseksi tulostimille, kopiokoneille ja monikäyttölaitteille

(tiedoksiannettu numerolla C(2013) 9097)

(ETA:n kannalta merkityksellinen teksti)

(2013/806/EU)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon EU-ympäristömerkistä 25 päivänä marraskuuta 2009 annetun Euroopan parlamentin ja neuvoston asetuksen (EY) N:o 66/2010 (1) ja erityisesti sen 8 artiklan 2 kohdan,

on kuullut Euroopan unionin ympäristömerkintälautakuntaa,

sekä katsoo seuraavaa:

Asetuksen (EY) N:o 66/2010 mukaan EU-ympäristömerkki voidaan myöntää tuotteille, joilla on koko elinkaarensa aikana vähemmän haitallisia vaikutuksia ympäristöön.

Kyseisten perusteiden avulla halutaan erityisesti edistää tuotteita, joilla on elinkaarensa aikana vähemmän ympäristövaikutuksia, jotka kuluttavat vähemmän luonnonvaroja, muun muassa energiaa, ja joissa on vain vähän vaarallisia aineita. Koska tulostimien, kopiokoneiden ja monikäyttölaitteiden suurimmat ympäristövaikutukset niiden elinkaaren aikana johtuvat paperin käytöstä, energian kulutuksesta ja vaarallisten aineiden käytöstä, olisi edistettävä laitteita, joilla on kyseisten seikkojen suhteen parempi suorituskyky. Sen vuoksi on aiheellista vahvistaa EU-ympäristömerkin myöntämisperusteet tulostimien, kopiokoneiden ja monikäyttölaitteiden tuoteryhmää varten.

ON HYVÄKSYNYT TÄMÄN PÄÄTÖKSEN:

1 artikla

1. Tuoteryhmä ”tulostimet, kopiokoneet ja monikäyttölaitteet” kattaa tuotteet, joita pidetään kaupan toimisto- tai kotitalouskäyttöä taikka molempia varten ja jotka tuottavat paperi- tai valokuvatulosteita toisesta tai kummastakin seuraavista:

Laitteet, joissa on lisäominaisuutena digitaalisen kuvan tuottaminen paperitulosteesta skannausprosessilla, kuuluvat tämän päätöksen soveltamisalaan. Tätä päätöstä sovelletaan tuotteisiin, joita pidetään kaupan tulostimina, kopiokoneina ja monikäyttölaitteina.

2. Telekopiolaitteet (faksit), digitaaliset monistuslaitteet, postituslaitteet ja skannerit eivät kuulu tämän päätöksen soveltamisalaan.

3. Myös isot tuotteet, joita ei tavanomaisesti käytetä koti- eikä toimistolaitteina, jäävät tämän asetuksen soveltamisalan ulkopuolelle, jos ne vastaavat jotakin seuraavista teknisistä eritelmistä:

nopeus pyöristetään lähimpään kokonaislukuun.

2 artikla

Tässä päätöksessä tarkoitetaan

’verkkoon liitetyllä laitteella, jonka verkkokäytettävyys on suuri (HiNA-laitteella)’ laitetta, jonka päätoiminto(i)na on yksi tai useampi seuraavista toiminnoista: reititin, verkkokytkin, langattoman verkon liitäntäpiste, keskitin, modeemi, internetpuhelin, videopuhelin;

’suuren kokoluokan tulostimella’ tulostinta, joka on suunniteltu tuottamaan A2- ja sitä suurempia vedoksia, mukaan lukien laitteet, jotka on suunniteltu tulostamaan yli 406 mm leveälle jatkolomakkeelle.

3 artikla

Tämän päätöksen liitteessä esitetään arviointiperusteet asetuksen (EY) N:o 66/2010 mukaisen EU-ympäristömerkin myöntämiseksi 1 artiklassa määriteltyyn tuoteryhmään ”tulostimet, kopiokoneet ja monikäyttölaitteet” kuuluvalle tuotteelle sekä niihin liittyvät arviointi- ja todentamisvaatimukset.

4 artikla

Liitteessä vahvistetut perusteet ja niihin liittyvät arviointivaatimukset ovat voimassa neljä vuotta tämän päätöksen antamisesta.

5 artikla

Hallinnollisia tarkoituksia varten tuoteryhmälle ”tulostimet, kopiokoneet ja monikäyttölaitteet” annetaan tunnusnumero 43.

6 artikla

Tämä päätös on osoitettu kaikille jäsenvaltioille.

(1) EUVL L 27, 30.1.2010, s. 1.

(2) EUVL L 285, 31.10.2009, s. 10.

(3) COM(2013) 23 final.

LIITE

EU-YMPÄRISTÖMERKIN MYÖNTÄMISPERUSTEET SEKÄ NIIHIN LIITTYVÄT ARVIOINTI- JA TODENTAMISVAATIMUKSET

Arviointiperusteet EU-ympäristömerkin myöntämiseksi tulostimille, kopiokoneille ja monikäyttölaitteille:

PAPERINHALLINTA 1. Monisivutulostusvalmius 2. Kaksipuolinen tulostus 3. Kierrätyspaperin käyttö

ENERGIATEHOKKUUS 4. Energiatehokkuus

PÄÄSTÖT SISÄILMAAN 5. Sisäilmapäästöjen rajoittaminen

MELUPÄÄSTÖT 6. Melupäästöt

LAITTEIDEN SISÄLTÄMÄT AINEET JA SEOKSET 7. Aineet tai seokset, joiden käyttö on kielletty tai sitä rajoitetaan a) Vaaralliset aineet ja seokset b) Aineet, jotka on lueteltu asetuksen (EY) N:o 1907/2006 59 artiklan 1 kohdan mukaisesti 8. Valonlähteissä oleva elohopea

UUDELLEENKÄYTTÖ, KIERRÄTYS JA KÄSITTELY KÄYTTÖIÄN LOPUSSA 9. Purettavuus

MUSTE- JA VÄRIAINETARVIKKEET 10. Väriaine- ja/tai mustekasettien kierrätettävyys ja/tai uudelleenkäytettävyys 11. Väriaine- ja/tai mustekasettien takaisinottoa koskeva vaatimus 12. Musteessa ja väriaineissa olevat aineet

MUUT ARVIOINTIPERUSTEET 13. Pakkaus 14. Tuotetakuu, korjaustakuu ja varaosien saanti 15. Käyttäjille annettavat tiedot 16. EU-ympäristömerkkiin liitettävät tiedot

Erityiset arviointi- ja todentamisvaatimukset ilmoitetaan kunkin perusteen yhteydessä.

Kaikkien tulostimien, kopiokoneiden ja monikäyttölaitteiden, joille haetaan EU-ympäristömerkkiä, on täytettävä myöntämisperusteet. Hakijalta edellytettävät vakuutukset, asiakirjat, analyysit, testausselosteet tai muut todisteet perusteiden täyttymisestä voivat olla peräisin hakijalta itseltään ja/tai tämän tavarantoimittajilta ja/tai näiden tavarantoimittajilta sen mukaan, mikä on tarkoituksenmukaista.

Tarvittaessa voidaan käyttää muita kuin kutakin arviointiperustetta varten osoitettuja testausmenetelmiä, jos hakemuksen arvioinnista vastaava toimivaltainen elin hyväksyy niiden vastaavuuden.

Testit on mahdollisuuksien mukaan suoritettava laboratorioissa, jotka täyttävät standardissa EN ISO 17025 esitetyt yleiset vaatimukset tai vastaavat vaatimukset.

Toimivaltaiset elimet voivat tarvittaessa pyytää esittämään todentamista tukevia asiakirjoja ja toteuttaa riippumattomia tarkastuksia.

PAPERINHALLINTA

Arviointiperuste 1. Monisivutulostusvalmius

Tulostimissa, kopiokoneissa ja monikäyttölaitteissa on oltava vakio-ominaisuutena valmius tulostaa ja/tai kopioida asiakirjan kaksi tai useampia sivuja yhdelle paperiarkille, kun tuotteessa on valmistajan toimittama alkuperäinen ohjelmisto.

Arviointi ja todentaminen: hakijan on toimitettava ympäristömerkin myöntävälle toimivaltaiselle elimelle vakuutus kyseisen vaatimuksen täyttymisestä ja selitys siitä, millä tavalla käyttäjät voivat tulostaa kaksi tai useampia sivuja yhdelle paperiarkille.

Arviointiperuste 2. Kaksipuolinen tulostus

Tulostimet, kopiokoneet ja monikäyttölaitteet, joiden suurin tulostusnopeus yksiväritulostuksessa ja/tai -kopioinnissa on vähintään 19 A4-arkkia minuutissa, on varustettava automaattisella kaksipuolisen tulostuksen/kopioinnin yksiköllä.

Kaksipuolinen tulostus ja/tai kopiointi on asetettava oletustoiminnoksi valmistajan toimittamassa alkuperäisessä ohjelmistossa. Niihin laitteisiin, jotka saavat tulostuskäskyn tietokoneelta, valmistajan on laadittava ilmoitus, joka tulee näkyviin käyttäjän tietokoneen näyttöruudulle, kun oletusasetus muutetaan yksipuoliseksi tulostukseksi. Kyseisessä ilmoituksessa on korostettava, että yksipuolisella tulostuksella on huomattavasti enemmän ympäristövaikutuksia kuin kaksipuolisella tulostuksella.

Arviointi ja todentaminen: hakijan on toimitettava ympäristömerkin myöntävälle toimivaltaiselle elimelle vakuutus vaatimusten täyttymisestä, vakuutus yksiväritulostuksen nopeudesta ja tietokoneelta käskynsä saavien laitteiden osalta selitys siitä, millainen ilmoitus, mihin ja milloin käyttäjälle tulee näkyviin.

Arviointiperuste 3. Kierrätyspaperin käyttö

Tulostimissa, kopiokoneissa ja monikäyttölaitteissa on voitava käyttää 100-prosenttisesti keräyspaperista valmistettua kierrätyspaperia, joka täyttää standardin EN 12281:2002 vaatimukset.

Arviointi ja todentaminen: hakijan on toimitettava ympäristömerkin myöntävälle toimivaltaiselle elimelle vakuutus vaatimuksen täyttymisestä.

Arviointiperuste 4. Energiatehokkuus

a) Tuotteen energiankulutuksen on täytettävä Energy Star v.2.0:n (1) mukaiset tulostimien, kopiokoneiden ja monikäyttölaitteiden energiatehokkuutta koskevat kriteerit.

b) Tehonkulutus verkkovalmiustilassa i) HiNA-toiminnolla varustettujen laitteiden tehonkulutus verkkovalmiustilassa, johon tehonhallintatoiminto tai vastaava toiminto siirtää laitteen, ei saa olla suurempi kuin 3,00 wattia; ii) Muiden verkkoon liitettyjen laitteiden tehonkulutus verkkovalmiustilassa, johon tehonhallintatoiminto tai vastaava toiminto siirtää laitteen, ei saa olla suurempi kuin 1,50 wattia; iii) Verkkoon liitetyn laitteen, jossa on yksi tai useampi valmiustila, on täytettävä näitä valmiustiloja koskevat vaatimukset, kun kaikki verkkoportit on kytketty irti tai kun langattomien verkkoporttien tapauksessa kaikki verkkoportit on kytketty pois käytöstä; iv) Edellä i ja ii alakohdassa määriteltyjä tehonkulutusrajoja ei sovelleta suuren kokoluokan tulostimiin eikä tulostimiin, joiden tehonlähteen nimellisteho on yli 750 wattia.

Arviointi ja todentaminen:

Kohta a): hakijan on toimitettava toimivaltaiselle elimelle vakuutus Energy Star v.2.0:ssa vahvistettujen energiatehokkuusvaatimusten täyttymisestä ja testausseloste, johon sisältyvät Energy Starissa täsmennettyjen menetelmien mukaisen energiatehokkuustestin tulokset. Energy Star v.2.0 -merkittyjen tuotteiden on katsottava täyttävän tämän perusteen mukaiset vaatimukset, jolloin hakijan on toimitettava jäljennös Energy Star -rekisteröintilomakkeesta.

Kohta b): hakijan on toimitettava toimivaltaiselle elimelle vakuutus siitä, että se täyttää perusteet, sekä testausseloste, jossa esitetään kulutus verkkovalmiustilassa.

PÄÄSTÖT SISÄILMAAN

Arviointiperuste 5. Sisäilmapäästöjen rajoittaminen

Tuotteesta ei saa käyttövaiheessa vapautua ilmaan taulukossa 1 lueteltuja epäpuhtauksia yli päästöjen enimmäismäärien:

Taulukko 1

Ilman epäpuhtauksien enimmäispäästömäärät

Päästöjen enimmäismäärä (mg/h) Yksiväritulostus Väritulostus Valmiustila 1 (pöytälaitteet) 1 (pöytälaitteet) Haihtuvien orgaanisten yhdisteiden kokonaismäärä (TVOC) (3) 2 (lattialle asennetut laitteet, tilavuus > 250 litraa) 2 (lattialle asennetut laitteet, tilavuus > 250 litraa) Tulostustila (valmius- ja tulostustilan summa) Haihtuvien orgaanisten yhdisteiden kokonaismäärä (TVOC) (3) 10 18 Bentseeni < 0,05 < 0,05 Styreeni 1,0 1,8 Tunnistamattomat yksittäiset haihtuvat orgaaniset yhdisteet (VOC-aineet) (3) 0,9 0,9 Otsoni (2) 1,5 3,0 Pöly (2) 4,0 4,0

Kaikki luettelossa 1 esitetyt päästöjen enimmäismäärät on mitattava heinäkuussa 2012 julkaistussa Blue Angel RAL UZ 171:ssä (4) kuvattujen vaatimusten mukaisesti.

Arviointi ja todentaminen: Hakijan on toimitettava toimivaltaiselle elimelle testausseloste, johon sisältyvät heinäkuussa 2012 julkaistussa Blue Angel RAL UZ 171:ssä täsmennettyjen menetelmien mukaisen päästötestin tulokset. Testin suorittavan laboratorion on oltava akkreditoitu standardin EN ISO/IEC 17025 mukaisesti. Hakijan on liitettävä hakemuksen mukaan jäljennös voimassa olevasta testauslaboratorion akkreditointitodistuksesta.

MELUPÄÄSTÖT

Arviointiperuste 6. Melupäästöt

Melupäästö arvioidaan ilmoitetun A-painotetun äänitehotason avulla, ottaen huomioon tulostusnopeus minuutissa, desibeleinä (dB) yhden desimaalin tarkkuudella (tai beleinä (B) kahden desimaalin tarkkuudella).

Ilmoitettu A-painotettu äänitehotaso LWAd ei laitetta käytettäessä saa ylittää seuraavia raja-arvoja:

a) Yksiväritulostus – A-painotetun äänitehotason raja-arvo LWAd,lim,bw määritetään suhteessa tulostusnopeuteen Sbw ja ilmoitetaan yhden desimaalin tarkkuudella seuraavan kaavan mukaisesti: LWAd,lim,bw = yksiväritulosteita koskeva A-painotetun äänitehotason raja-arvo desibeleinä

b) Moniväritulostus – A-painotetun äänitehotason raja-arvo LWAd,lim,co määritetään suhteessa tulostusnopeuteen Sco ja ilmoitetaan yhden desimaalin tarkkuudella seuraavan kaavan mukaisesti: LWAd,lim,co = moniväritulosteita koskeva A-painotetun äänitehotason raja-arvo desibeleinä

c) Lisäksi sekä yksi- että moniväritulostuksessa A-painotetun äänitehotason raja-arvo LWAd,lim,bw tai LWAd,lim,co ei saa ylittää 75,0 dB:n enimmäisraja-arvoa:

Elektrograafisten (esim. laser-) väritulostimien, joiden Sco ≤ 0,5 Sbw , äänitehotaso on määritettävä ja ilmoitettava. Arviointia varten tarkastellaan ainoastaan yksiväritulosteiden LWAd,lim,bw -raja-arvon noudattamista tulostusnopeudella Sbw .

Arviointi ja todentaminen: Hakijan on osoitettava vaatimusten täyttyminen ja toimitettava testausseloste, johon sisältyvät standardin ISO 7779 3. painoksessa (2010) täsmennettyjen menetelmien mukaisen A-painotetun äänitehon testauksen tulokset. Testin suorittavan laboratorion on oltava akkreditoitu standardin EN ISO/IEC 17025 mukaisesti ja akustisten mittausten osalta standardin ISO 7779 mukaisesti. Hakijan on liitettävä hakemuksen mukaan jäljennös voimassa olevasta testauslaboratorion akkreditointitodistuksesta.

LAITTEIDEN SISÄLTÄMÄT AINEET JA SEOKSET

Arviointiperuste 7. Aineet tai seokset, joiden käyttö on kielletty tai sitä rajoitetaan

a) Vaaralliset aineet ja seokset

Asetuksen (EY) N:o 66/2010 6 artiklan 6 kohdan mukaan EU-ympäristömerkkiä ei saa myöntää tuotteelle tai siinä olevalle esineelle, sellaisena kun se on määritelty Euroopan parlamentin ja neuvoston asetuksen (EY) N:o 1907/2006 (5) 3 artiklan 3 kohdassa, tai sen homogeeniselle osalle, joka sisältää aineita, jotka täyttävät taulukossa 2 lueteltuihin vaara- tai riskilausekkeisiin liittyvät luokituskriteerit Euroopan parlamentin ja neuvoston asetuksen (EY) N:o 1272/2008 (6) tai neuvoston direktiivin 67/548/EY (7) mukaisesti, tai asetuksen (EY) N:o 1907/2006 57 artiklassa tarkoitettuja aineita. Mikäli aineen tai seoksen luokittelua vaaraluokkaan koskeva raja-arvo eroaa riskilausekkeen raja-arvosta, sovelletaan edellistä. Taulukossa 2 luetellut riskilausekkeet liittyvät yleensä aineisiin. Jos aineista ei kuitenkaan saada tietoa, sovelletaan seoksia koskevia luokitussääntöjä. Aineet tai seokset, joiden ominaisuudet muuttuvat valmistuksen aikana, niin etteivät ne enää ole biologisesti hyödyntämiskelpoisia, tai muuntuvat kemiallisesti siten, että aiemmin yksilöity vaara poistuu, vapautetaan perusteesta 7 a).

Taulukko 2

Vaara- ja riskilausekkeet

Vaaralauseke Riskilauseke H300 Tappavaa nieltynä R28 H301 Myrkyllistä nieltynä R25 H304 Voi olla tappavaa nieltynä ja joutuessaan hengitysteihin R65 H310 Tappavaa joutuessaan iholle R27 H311 Myrkyllistä joutuessaan iholle R24 H330 Tappavaa hengitettynä R23/26 H331 Myrkyllistä hengitettynä R23 H340 Saattaa aiheuttaa perimävaurioita R46 H341 Epäillään aiheuttavan perimävaurioita R68 H350 Saattaa aiheuttaa syöpää R45 H350i Saattaa aiheuttaa syöpää hengitettynä R49 H351 Epäillään aiheuttavan syöpää R40 H360F Saattaa heikentää hedelmällisyyttä R60 H360D Voi vaurioittaa sikiötä R61 H360FD Saattaa heikentää hedelmällisyyttä. Voi vaurioittaa sikiötä R60/61/60–61 H360Fd Saattaa heikentää hedelmällisyyttä. Epäillään vaurioittavan sikiötä R60/63 H360Df Voi vaurioittaa sikiötä. Epäillään heikentävän hedelmällisyyttä R61/62 H361f Epäillään heikentävän hedelmällisyyttä R62 H361d Epäillään vaurioittavan sikiötä R63 H361fd Epäillään heikentävän hedelmällisyyttä. Epäillään vaurioittavan sikiötä R62-63 H362 Saattaa aiheuttaa haittaa rintaruokinnassa oleville lapsille R64 H370 Vahingoittaa elimiä R39/23/24/25/26/27/28 H371 Saattaa vahingoittaa elimiä R68/20/21/22 H372 Vahingoittaa elimiä pitkäaikaisessa tai toistuvassa altistumisessa R48/25/24/23 H373 Saattaa vahingoittaa elimiä pitkäaikaisessa tai toistuvassa altistumisessa R48/20/21/22 H400 Erittäin myrkyllistä vesieliöille R50 H410 Erittäin myrkyllistä vesieliöille, pitkäaikaisia haittavaikutuksia R50-53 H411 Myrkyllistä vesieliöille, pitkäaikaisia haittavaikutuksia R51-53 H412 Haitallista vesieliöille, pitkäaikaisia haittavaikutuksia R52-53 H413 Voi aiheuttaa pitkäaikaisia haittavaikutuksia vesieliöille R53 EUH059 Vaarallista otsonikerrokselle R59 EUH029 Kehittää myrkyllistä kaasua veden kanssa R29 EUH031 Kehittää myrkyllistä kaasua hapon kanssa R31 EUH032 Kehittää erittäin myrkyllistä kaasua hapon kanssa R32 EUH070 Myrkyllistä joutuessaan silmään R39-41

Sellaisten aineiden ja seosten, joille voidaan osoittaa tai on osoitettu jokin taulukossa 2 esitetty vaara- tai riskilauseke ja jotka täyttävät kyseiset vaara- tai riskiluokituskriteerit, sekä asetuksen (EY) N:o 1907/2006 57 artiklan a, b tai c kohdan mukaiset kriteerit täyttävien aineiden pitoisuusrajat eivät saa ylittää asetuksen (EY) N:o 1272/2008 10 artiklan mukaisesti määritettyjä yleisiä tai erityisiä pitoisuusrajoja. Jos on määritetty erityiset pitoisuusrajat, on sovellettava niitä yleisten pitoisuusrajojen sijaan.

Asetuksen (EY) N:o 1907/2006 57 artiklan d, e tai f kohdassa säädetyt kriteerit täyttävien aineiden pitoisuusrajat eivät saa ylittää 0,1:tä painoprosenttia.

Lopputuotetta ei saa merkitä vaaralausekkeella.

Tulostimien, kopiokoneiden ja monikäyttölaitteiden sisältämät taulukon 3 mukaiset aineet ja osat vapautetaan asetuksen (EY) N:o 66/2010 6 artiklan 6 kohtaan sisältyvän velvoitteen soveltamisesta saman asetuksen 6 artiklan 7 kohdan mukaisesti.

Taulukko 3

Poikkeuksen kohteena olevat aineet/osat

Alle 25 gramman painoiset esineet Kaikki vaara- ja riskilausekkeet Alle 25 gramman painoisten monimutkaisten esineiden homogeeniset osat Kaikki vaara- ja riskilausekkeet Musteet ja väriaineet ja kasetit Kaikki vaara- ja riskilausekkeet Kaikentyyppisten ruostumattomien terästen, lukuun ottamatta rikkipitoisuudeltaan korkeita laatuluokkia (S > 0,1 %), sisältämä nikkeli 2-(2H-bentsotriatsol-2-yyli)-4-(1,1,3,3-tetrametyylibutyyli)fenoli CAS 3147-75-9 Trifenyylifosfiini CAS 603-35-0 (1-metyylietylideeni)di-4,1-fenyleeni- tetrafenyylidifosfaatti (BDP) CAS 5945-33-5 ja CAS 181028-79-5, kun sitä käytetään puhtaana ja kun se on tekniseltä laadultaan yli 90-prosenttista BDP:tä

Arviointi ja todentaminen: Hakijan on toimitettava vakuutus siitä, että tuote tai siinä oleva esine tai sen homogeeninen osa täyttää perusteen 7 a), sekä muut asiaan liittyvät asiakirjat, kuten tavarantoimittajien allekirjoittamat vakuutukset siitä, ettei aineita tai materiaaleja ole luokiteltu yhteenkään taulukossa 2 mainittuihin vaaralausekkeisiin liittyvistä vaaraluokista asetuksen (EY) N:o 1272/2008 mukaisesti, sikäli kuin tämä voidaan määrittää vähintään asetuksen (EY) N:o 1907/2006 liitteessä VII luetellut vaatimukset täyttävien tietojen perusteella. Tämän vakuutuksen tueksi on esitettävä yhteenveto taulukossa 2 mainittuihin vaaralausekkeisiin liittyvistä olennaisista ominaisuuksista sillä yksityiskohtaisuuden tasolla, joka täsmennetään asetuksen (EY) N:o 1907/2006 liitteessä II olevassa 10, 11 ja 12 kohdassa.

Tietoa aineiden sisäisistä ominaisuuksista voidaan tuottaa muilla keinoilla kuin testaamalla, esimerkiksi käyttämällä vaihtoehtoisia menetelmiä, kuten in vitro -menetelmiä, kvantitatiivisia rakenne-aktiivisuusmalleja tai käyttämällä ryhmittelyä tai interpolaatiota asetuksen (EY) N:o 1907/2006 liitteen XI mukaisesti. Tietojen jakamista toimitusketjussa kannustetaan voimakkaasti.

Annettujen tietojen on liityttävä aineen tai seoksen sellaisiin muotoihin tai fysikaalisiin olomuotoihin, joissa niitä käytetään lopputuotteessa.

Asetuksen (EY) N:o 1907/2006 liitteissä IV ja V lueteltujen, mainitun asetuksen 2 artiklan 7 kohdan a ja b alakohdan mukaisesti rekisteröintivelvoitteista vapautettujen aineiden osalta hakijan vakuutus riittää perusteen 7 a) täyttymiseen.

b) Aineet, jotka on lueteltu asetuksen (EY) N:o 1907/2006 59 artiklan 1 kohdan mukaisesti

Asetuksen (EY) N:o 66/2010 6 artiklan 6 kohdan kiellosta ei myönnetä poikkeuksia aineille, joiden katsotaan olevan erityistä huolta aiheuttavia aineita ja jotka on sisällytetty asetuksen (EY) N:o 1907/2006 59 artiklan 1 kohdassa tarkoitettuun luetteloon (8) ja joita esiintyy seoksissa, esineissä tai yhdistelmätuotteen homogeenisessä osassa yli 0,1 prosentin pitoisuutena. Jos pitoisuus on alle 0,1 prosenttia, on sovellettava asetuksen (EY) N:o 1272/2008 10 artiklan mukaisesti määritettyjä erityisiä pitoisuusrajoituksia.

Arviointi ja todentaminen: Luetteloon aineista, joita pidetään erityistä huolta aiheuttavina aineina, on viitattava hakemuspäivänä. Hakijan on esitettävä vakuutus siitä, että peruste 7 b) täyttyy, sekä muut asiaan liittyvät asiakirjat, kuten materiaalien toimittajien allekirjoittamat vakuutukset perusteen täyttymisestä sekä aineita ja seoksia koskevat asiaankuuluvat käyttöturvallisuustiedotteet asetuksen (EY) N:o 1907/2006 liitteen II mukaisesti. Aineiden ja seosten pitoisuusrajat on eriteltävä käyttöturvallisuustiedotteissa asetuksen (EY) N:o 1907/2006 31 artiklan mukaisesti.

Arviointiperuste 8. Valonlähteissä oleva elohopea

Elohopeaa tai sen yhdisteitä ei saa tarkoituksella lisätä tulostimissa, kopiokoneissa ja monikäyttölaitteissa käytettäviin valonlähteisiin.

Arviointi ja todentaminen: Hakijan on esitettävä toimivaltaiselle elimelle vakuutus siitä, että tuotteen valonlähteet sisältävät enintään 0,1 mg elohopeaa tai sen yhdisteitä lamppua kohden. Hakijan on annettava myös lyhyt kuvaus käytetystä valojärjestelmästä.

UUDELLEENKÄYTTÖ, KIERRÄTYS JA KÄSITTELY KÄYTTÖIÄN LOPUSSA

Arviointiperuste 9. Purettavuus

Valmistajan on osoitettava, että ammattiin koulutettu henkilöstö pystyy alalla yleisesti käytössä olevia työkaluja käyttäen helposti purkamaan laitteen korjaamista, kuluneiden osien vaihtamista, vanhentuneiden osien päivittämistä ja lopuksi osien ja materiaalien toisistaan erottamista varten niiden kierrätystä tai uudelleenkäyttöä ajatellen.

Arviointi ja todentaminen: Hakemuksen mukana on toimitettava seloste, jossa on yksityiskohtaiset tiedot laitteen purkamisesta. Siihen on sisällyttävä joko painettuna tai digitaalisena tuotteen räjäytyskuva, johon on merkitty keskeiset osat ja niissä mahdollisesti olevat vaaralliset aineet.

MUSTE- JA VÄRIAINETARVIKKEET

Arviointiperuste 10. Väriaine- ja/tai mustekasettien kierrätettävyys ja/tai uudelleenkäytettävyys

Tuotteissa on voitava käyttää uusioituja väriaine- ja/tai mustekasetteja.

Tuotteiden suunnittelussa on otettava huomioon väriaine- ja/tai mustekasetin uudelleenkäyttö.

Kasetin, jota valmistaja suosittelee käytettäväksi tuotteessa, on oltava kestäväksi suunniteltu. Siinä ei saa olla sellaisia laitteita eikä soveltaa sellaisia käytäntöjä, jotka estäisivät sen uudelleenkäytön. Tämä vaatimus ei koske sellaisia laitteita, joissa ei käytetä kasetteja.

Arviointi ja todentaminen: Hakijan on esitettävä vakuutus tämän perusteen täyttymisestä. Hakijan on toimitettava toimivaltaiselle elimelle näytekappale käyttäjille annettavista ohjeista. Hakijan on toimitettava ohjeet siitä, miten kasetti voidaan uusioida ja/tai täyttää uudelleen, tai todisteet (esimerkiksi näytekappale) siitä, että kasetit on uusioitu tai täytetty uudelleen toimitettujen ohjeiden mukaisesti.

Arviointiperuste 11. Väriaine- ja/tai mustekasettien takaisinottoa koskeva vaatimus

Hakijan on tarjottava käyttäjille takaisinottojärjestelmä tuotteessa käytettäväksi toimittamiensa tai suosittelemiensa väriaine- ja/tai mustemoduulien ja väriaine- ja/tai mustesäiliöiden palauttamista varten joko henkilökohtaisesti tai lähettämällä, niin että kyseiset moduulit ja säiliöt voidaan suunnata uudelleenkäyttöön ja/tai materiaalien kierrätykseen, asettaen kuitenkin etusijalle uudelleenkäytön. Tämä koskee myös jäteväriainesäiliöitä.

Tämän tehtävän hoitamisesta voidaan tehdä alihankintasopimus kolmansien osapuolten kanssa, ja niille on annettava ohjeet jäteväriaineiden asianmukaisesta käsittelystä. Ne tuotteiden osat, joita ei voida kierrättää, on hävitettävä asianmukaisesti. Hakijan nimeämän palautuksia hoitavan laitoksen on otettava moduulit ja säiliöt takaisin maksutta. Tuoteasiakirjoissa on oltava yksityiskohtaiset tiedot palautusjärjestelmästä.

Arviointi ja todentaminen: ympäristömerkin myöntävälle toimivaltaiselle elimelle on toimitettava joko hakijan tai alihankkijoina olevien kolmansien osapuolten allekirjoittama vakuutus siitä, että käyttäjille on tarjolla väriaine- ja/tai mustemoduulien ja väriaine- ja/tai mustesäiliöiden takaisinottojärjestelmä ja että kerätyt kulutustarvikkeet suunnataan uudelleenkäyttöön ja/tai kierrätykseen.

Arviointiperuste 12. Musteessa ja väriaineissa olevat aineet

a) Hakijan toimittamiin tai tuotteessa käytettäviksi suosittelemiin väriaineisiin ja musteisiin (värivahat mukaan luettuina) ei saa lisätä aineita, joiden ainesosina on elohopeaa, kadmiumia, lyijyä, nikkeliä tai kromi-VI-yhdisteitä. Tämä ei koske väriaineina käytettäviä suurimolekyylisiä kompleksisia nikkeliyhdisteitä. Tuotantoon liittyvä raskasmetallien, kuten koboltti- ja nikkelioksidien, aiheuttama kontaminaatio, on pidettävä niin vähäisenä kuin se on teknisesti mahdollista ja taloudellisesti järkevää.

b) Atsoväriaineita, joista saattaa vapautua asetuksen (EY) N:o 1907/2006 liitteen XVII mukaiseen luetteloon sisältyviä syöpää aiheuttavia aromaattisia amiineja, ei saa käyttää väriaineissa ja musteissa, joita hakija toimittaa tai suosittelee käytettäväksi tuotteessa.

c) Ainoastaan niitä aineita, jotka luetellaan niin sanottuina vanhoina tehoaineina komission asetuksen (EY) N:o 2032/2003 (9) liitteessä II, voidaan lisätä biosidisinä tehoaineina hakijan toimittamiin tai tuotteessa käytettäväksi suosittelemiin musteisiin.

Arviointi ja todentaminen: Hakijan on esitettävä vakuutus näiden vaatimusten täyttymisestä. Ympäristömerkin myöntävälle toimivaltaiselle elimelle on toimitettava myös musteen ja väriaineiden toimittajien vakuutus vaatimusten täyttymisestä sekä materiaaleja ja aineita koskevat asiaankuuluvat käyttöturvallisuustiedotteet.

MUUT ARVIOINTIPERUSTEET

Arviointiperuste 13. Pakkaus

Jos tuotepakkauksena käytetään pahvilaatikoita, vähintään 80 prosenttia niiden valmistusmateriaalista on oltava kierrätysmateriaalia.

Jos tuotepakkauksena käytetään muovipusseja, vähintään 75 prosenttia niiden valmistusmateriaalista on oltava kierrätysmateriaalia tai niiden on oltava biohajoavia tai kompostoitavia standardiin EN 13432 sisältyvien määritelmien mukaisesti tai tätä vastaavalla tavalla.

Arviointi ja todentaminen: Hakijan on esitettävä vakuutus vaatimusten täyttymisestä, ja lisäksi toimivaltaiselle elimelle on toimitettava pakkausmateriaalien toimittajilta saadut materiaalieritelmät. Tämä peruste koskee vain Euroopan parlamentin ja neuvoston direktiivissä 94/62/EY (10) määriteltyä primaaripakkausta.

Arviointiperuste 14. Tuotetakuu, korjaustakuu ja varaosien saanti

Hakijan on annettava tuotteille vähintään neljän vuoden korjaus- tai korvaustakuu (tai tuotetakuu).

Hakijan on varmistettava, että varaosia on saatavissa ja laitteiden korjaamiseen tarvittava infrastruktuuri käytettävissä vähintään viiden vuoden ajan tietyn mallin tuotannon päättymisestä ja että käyttäjille tiedotetaan varaosien saannin takaamisesta. Tätä lauseketta ei sovelleta tilapäisissä olosuhteissa, joita ei voida välttää ja joita valmistajan ei ole mahdollista hallita, kuten luonnononnettomuuksien tapauksessa.

Arviointi ja todentaminen: Hakijan on esitettävä ympäristömerkin myöntävälle toimivaltaiselle elimelle vakuutus korjausten ja varaosien toimittamisen takaamisesta ja toimitettava näytekappaleet tuotetiedotteesta ja takuuehdoista. Hakija voi myös asettaa saataville tuotteeseensa tarkoitettuja varaosia kolmansien osapuolten kautta joko maksutta tai maksua vastaan.

Arviointiperuste 15. Käyttäjälle annettavat tiedot

Hakijan on ilmoitettava käyttäjälle sen maan kaikilla kielillä, jossa tuotetta pidetään kaupan, seuraavat tiedot:

a) Paperinkulutuksen ympäristövaikutukset Seuraava ilmoitus on sisällytettävä tuotteen käyttöohjeisiin: ”Tämän tuotteen suurimmat ympäristövaikutukset sen elinkaaren aikana aiheutuvat paperinkulutuksesta. Mitä vähemmän paperia käytetään, sitä pienempiä ovat koko elinkaaren aikaiset ympäristövaikutukset. On suositeltavaa käyttää kaksipuolista tulostusta ja hyödyntää toimintoa, jolla yhdelle paperiarkille tulostetaan useampia sivuja.”

b) Melu Jos laitteen mitattu A-painotettu äänitehotaso ylittää 63,0 dB(A), tuotteen käyttöohjeisiin on sisällytettävä seuraava ilmoitus: ”Tämän laitteen melutaso (LWAd) on yli 63,0 dB(A), joten se ei sovellu käytettäväksi tiloissa, joissa tehdään pääasiassa henkistä työtä. Laitteen aiheuttaman melupäästön vuoksi se on sijoitettava erilliseen tilaan.”

c) Muste- ja väriainekasetit Seuraava ilmoitus on sisällytettävä tuotteen käyttöohjeisiin: ”Tämän laitteen kasetit on suunniteltu uudelleenkäytettäviksi. On suositeltavaa käyttää kasetti uudelleen, sillä se säästää luonnonvaroja.” Lisäksi käytettäväksi suositellun kasetin pakkaukseen on merkittävä selkeästi kasetin musteen kesto ja yhdellä kasetilla tulostettavien sivujen määrä. Perustetta 15 c) ei sovelleta kasetittomiin laitteisiin.

d) On toimitettava opas, jossa annetaan ohjeita kyseessä olevan laitteen käyttämiseksi mahdollisimman ympäristöystävällisellä tavalla (paperinhallintatoiminnot, energiatehokkuutta parantavat toiminnot, tuotteen ja siihen liittyvien kulutustarvikkeiden kuten muste- ja/tai väriainekasettien jätehuolto), kirjallisesti käyttöohjeiden erillisenä osiona ja digitaalisessa muodossa valmistajan verkkosivuilla olevan linkin kautta. Kyseisessä käyttöohjeiden osiossa on oltava myös tieto siitä, mikä on kierrätettyjen ja uudelleen käytettyjen materiaalien prosenttiosuus tuotteen painosta.

e) Kierrätyspaperi Seuraava ilmoitus on sisällytettävä tuotteen käyttöohjeisiin: ”Tässä laitteessa voi käyttää 100-prosenttisesti keräyspaperista valmistettua kierrätyspaperia.”

Arviointi ja todentaminen: Hakijan on toimitettava ympäristömerkin myöntävälle toimivaltaiselle elimelle allekirjoittamansa vakuutus vaatimusten täyttymisestä ja osoitettava vaadittujen tietojen antaminen käyttäjille toimittamalla näytekappale vihkosesta tai käsikirjasta, jossa asianomaiset tiedot esitetään. Ympäristömerkin myöntävälle toimivaltaiselle elimelle on toimitettava käyttöohjeet. Niiden on oltava saatavilla maksutta valmistajan verkkosivustolla.

Arviointiperuste 16. EU-ympäristömerkkiin liitettävät tiedot

Tekstikentän sisältävässä vaihtoehtoisessa ympäristömerkissä on oltava seuraava teksti:

a) Suunniteltu säästämään paperia

b) Hyvä energiatehokkuus

c) Vaarallisten aineiden käyttöä vähennetty

Tekstikentän sisältävän vaihtoehtoisen ympäristömerkin käyttöä koskevat ohjeet ovat saatavilla EU-ympäristömerkin käyttöä koskevissa suuntaviivoissa internetosoitteessa

http://ec.europa.eu/environment/ecolabel/documents/logo_guidelines.pdf

Arviointi ja todentaminen: hakijan on toimitettava laitteesta näyte, jossa näkyy ympäristömerkki, sekä vakuutus tämän perusteen täyttymisestä.

(1) https://energystar.gov/products/specs/node/148

(2) koskee ainoastaan elektrograafista tulostusta (EP-tulostusta)

(3) luettelo mittausmenetelmän tunnistetuista VOC-aineista: Blue Angel Ral UZ 171, heinäkuu 2012, liite S–M, luku 4.5.

(4) http://www.blauer-engel.de/en/products_brands/vergabegrundlage.php?id=259

(5) EUVL L 396, 30.12.2006, s. 1.

(6) EUVL L 353, 31.12.2008, s. 1.

(7) EYVL 196, 16.8.1967, s. 1.

(8) http://echa.europa.eu/fi/candidate-list-table;jsessionid=907C9E0DDD14FD5C6CB53A8B51A1CC9B.live1

(9) EUVL L 307, 24.11.2003, s. 1.

(10) EYVL L 365, 31.12.1994, s. 10.